Metshiir
Metshiir ehk harilik metshiir (Apodemus sylvaticus) on näriliste seltsi kuuluv pisiimetaja. Levinud suures osas Lääne- ja Kesk-Euroopast ja Lõuna-Skandinaavias. Eestist ei ole leitud. Metshiire lähisugulane on kaelushiir (Apodemus flavicollis), kuid metshiir erineb temast selle poolest, et metshiirel pole ümber kaela kollakat vööti, tal on mõnevõrra väiksemad kõrvad ning on mõnevõrra väiksema kehaehitusega – kehapikkus on umbes 90 mm ja kaal 23 grammi.